Document ID: 32006R0409

KOMMISSIONENS FORORDNING (EF) Nr. 409/2006
af 9. marts 2006
om ændring af forordning (EF) nr. 174/1999, (EF) nr. 581/2004 og (EF) nr. 582/2004 for så vidt angår størrelsen af den sikkerhed, der skal stilles i forbindelse med eksportlicenser for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 31, stk. 14, og
ud fra følgende betragtninger:
(1)
I artikel 9 i Kommissionens forordning (EF) nr. 174/1999 af 26. januar 1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter (2) fastsættes størrelsen af den sikkerhed, der skal stilles den dag, der indgives ansøgning om eksportlicens.
(2)
I artikel 3 i Kommissionens forordning (EF) nr. 581/2004 af 26. marts 2004 om en løbende licitation for eksportrestitutioner for visse typer smør (3) og artikel 3 i Kommissionens forordning (EF) nr. 582/2004 af 26. marts 2004 om en løbende licitation for eksportrestitutioner for skummetmælkspulver (4) fastsættes størrelsen af den licitationssikkerhed, der skal stilles før udløbet af licitationsperioden.
(3)
Som følge af udviklingen i eksportrestitutionerne i de seneste måneder bør sikkerhedsstillelsens størrelse justeres, idet det dog sikres, at den stadig er stor nok til at afværge ansøgninger i spekulationsøjemed.
(4)
For at opnå et fornuftigt forhold mellem restitutionens og sikkerhedsstillelsens størrelse og skabe et harmoniseret grundlag for alle restitutioner bør licitationssikkerhedsstillelsen fastsættes som en procentsats af restitutionsbeløbet.
(5)
Forordning (EF) nr. 174/1999, (EF) nr. 581/2004 og (EF) nr. 582/2004 bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 9, stk. 1, litra a), b), c) og d), i forordning (EF) nr. 174/1999 affattes således:
»a)
15 % af restitutionsbeløbet for produkter henhørende under KN-kode 0405
b)
15 % af restitutionsbeløbet for produkter henhørende under KN-kode 0402 10
c)
15 % af restitutionsbeløbet for produkter henhørende under KN-kode 0406
d)
15 % af restitutionsbeløbet for de øvrige produkter.«
Artikel 2
Artikel 3, stk. 2, første afsnit, i forordning (EF) nr. 581/2004 affattes således:
»2. Licitationssikkerhedsstillelsen er 15 % af den maksimumsrestitution, der senest er fastsat for de produktkoder og bestemmelsessteder, der er omhandlet i artikel 1, stk. 1.
Licitationssikkerhedsstillelsen må dog ikke være mindre end 6 EUR/100 kg.«
Artikel 3
Artikel 3, stk. 2, første afsnit, i forordning (EF) nr. 582/2004 affattes således:
»2. Licitationssikkerhedsstillelsen er 15 % af den maksimumsrestitution, der senest er fastsat for de produktkoder og bestemmelsessteder, der er omhandlet i artikel 1, stk. 1.
Licitationssikkerhedsstillelsen må dog ikke være mindre end 6 EUR/100 kg.«
Artikel 4
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. marts 2006.

Labels: 3
17